Държавен вестник, бр. 10, 2026 г., стр. 187

БРОЙ  10	
Д Ъ Р Ж А В Е Н  В Е С Т Н И К 	
СТР.  187  
Раздел II
Области и форми на взаимодействие
Чл. 3. Взаимодействието между НСО и 
ГДО се осъществява чрез:
1. обмен на информация;
2. планиране, организиране и провеждане на 
обучение на служителите на двете организации 
с цел повишаване на тяхната професионална 
квалификация и ефективност;
3. достъп на екипи за лична охрана на двете 
организации до сгради и обекти, охранявани 
от някоя от тях.
Чл. 4. (1) При необходимост взаимодействи­
ето се осъществява и чрез извършването на 
съгласувани оперативни, технически, охрани­
телни или други специализирани дейности, 
свързани с организирането и провеждането 
на съвместни действия от НСО и ГДО във 
връзка с функциите им по Закона за На­
ционалната служба за охрана и Закона за 
съдебната власт.
(2) При възникнала необходимост от из­
вършване на съвместни действия началникът 
на НСО и главният директор на ГДО или 
изрично оправомощени от тях ръководители 
определят начина на взаимодействие.
Раздел III
Информационен обмен
Чл. 5. При възникнала необходимост във 
връзка с изпълнението на функциите на слу­
жителите на НСО и ГДО обменът на инфор­
мация, свързана със заплахи за сигурността 
на охранявани лица и обекти или относима 
към тях, се осъществява чрез оперативните 
дежурни центрове/части относно:
1. данни за терористични заплахи;
2. застрашаващи прояви и поведение на 
лица;
3. информация за възникнали масови на­
рушения на обществения ред;
4. заплаха за сигурността на охранявани 
лица и обекти;
5. друга информация, имаща отношение 
към охранявани лица и обекти.
Чл. 6. (1) За осигуряване на обмен на ин­
формация се създават точки за контакт.
(2) Точките за контакт по ал. 1 в НСО и 
ГДО се определят със заповеди на начални­
ка на НСО и главния директор на ГДО или 
оправомощени от тях длъжностни лица.
Чл. 7. При осъществяване на взаимо­
действие съгласно тази инструкция НСО и 
ГДО могат да обменят:
1. некласифицирана информация;
2. класифицирана информация – държавна 
или служебна тайна по смисъла на Закона 
за защита на класифицираната информация 
(ЗЗКИ) и Правилника за прилагане на Закона 
за защита на класифицираната информация 
(ППЗЗКИ).
Раздел IV
Планиране, организиране и провеждане на 
обучения на служителите
Чл. 8. (1) НСО и ГДО си взаимодействат 
за повишаване на квалификацията и ефектив­
ността на служителите си, като организират 
и провеждат съвместни обучения съобразно 
спецификата на дейностите, материално-тех­
ническата база, с която разполагат, и ресурс­
ната си обезпеченост.
(2) Дейностите по ал. 1 се провеждат по 
инициатива на ръководителя на органи­
зацията, чиито служители имат нужда от 
повишаване на квалификацията и ефектив­
ността им.
Чл. 9. Служителите на НСО и ГДО могат 
да участват както в съвместни обучения, 
така и в обучения, организирани от външни 
лица и организации.
Раздел V
Достъп до сгради и обекти, охранявани от 
НСО и ГДО
Чл. 10. Влизане в сградите/обектите, охра­
нявани от НСО/ГДО, на служители от НСО/
ГДО с оръжие се допуска при изпълнение на 
служебните им задължения в съответствие 
с установения пропускателен режим.
Чл. 11. При самостоятелно изпълнение 
на задачи, които следва да се реализират 
в охранявани територия или обект, където 
осъществяват функции служители на НСО 
или ГДО, страната, която ще изпълнява за­
дачата, е длъжна своевременно да уведоми 
другата организация.
Допълнителни разпоредби
§ 1. По смисъла на тази инструкция „точки 
за контакт“ са електронни пощенски кутии, 
имена на служители и телефони за контакт.
§ 2. Взаимодействие между НСО и ГДО 
може да се осъществява и в други аспекти 
от нормативно възложените им функции 
на принципите, залегнали в настоящата 
инструкция.
Заключителни разпоредби
§ 3. Тази инструкция се издава на основа­
ние чл. 37, ал. 1 от Закона за Националната 
служба за охрана и във връзка с чл. 4, ал. 2 
от Правилника за устройството и дейността 
на Главна дирекция „Охрана“ (ДВ, бр. 60 от 
2009 г.).
§ 4. Инструкцията влиза в сила от деня 
на обнародването є в „Държавен вестник“.
Министър на правосъдието:
Георги Георгиев
Началник на Националната
служба за охрана:
Емил Тонев
280